turjo4nis/wikipedia-bn-dump-20250701 huggingface dataset:
রাজবলহাট

রাজবলহাট (ইংরেজি: Rajbalhat) পশ্চিমবঙ্গ রাজ্যের হুগলি জেলার অন্তর্গত একটি সেন্সাস টাউন। এই জায়গাটি জাঙ্গীপাড়া কমিউনিটি ডেভেলপমেন্ট ব্লক ও শ্রীরামপুর মহকুমার অধীন।

অবস্থান 
রাজবলহাটের অবস্থান ২২.৭৬ উত্তর এবং ৮৮.০৪ পশ্চিম। রাজবলহাট পঞ্চায়েতের অধীন গ্রামগুলি হল শিবচক, মোরহাল, মুকুন্দপুর, কুলিয়ারা, ঝান্দা, বিনোদবাটি, চৈমন চক, নস্করডাঙা, গুলটিয়া, দক্ষিণ গুলটিয়া, ত্রিপন, নবগ্রাম, জাবনী, রহিমপুর।

জনসংখ্যা 
২০১১ সালে জনগণনা অনুযায়ী রাজবলহাট একটি সেন্সাস টাউন। এখানকার মোট জনসংখ্যা ১৬৪৯৭। এর মধ্যে ৫১% পুরুষ এবং ৪৯% মহিলা।

শিক্ষা 
রাজবলহাটে দুটি উচ্চতর বিদ্যালয় আছে যথা রাজবলহাট হাই স্কুল ও রাজবলহাট গার্লস হাই স্কুল।

অর্থনীতি 
১৭৮৯ সালে ইস্ট ইন্ডিয়া কোম্পানী রাজবলহাটে তাদের বাণিজ্যিক রাজধানী প্রতিষ্ঠা করেছিল। সেই সময় হতে রাজবলহাট একটি বাণিজ্যকেন্দ্র হিসেবে পরিচিত। এখানকার রেশম তন্তু শাড়ি ও স্বর্ন গহনা প্রধান উৎপন্ন দ্রব্য।

ইতিহাস ও সংস্কৃতি 

অতীতের ভুরশুট রাজ্যের রাজধানী ছিল রাজবলহাট। শনিভানগড়ের মৎসজীবি রাজা, চতুরানন্দ নামক এক ব্যক্তির কাছে পরাজিত হন। চতুরানন্দের নাতি কৃষ্ণ রায় ভুরশুট রাজ্য স্থাপন করেন ১৫৮৩-৮৪ খৃষ্টাব্দে। তার বংশধর প্রতাপ নারায়ণ ছিলেন প্রজাপালক ও দাতা প্রকৃতির রাজা। তার পুত্র শিবনারায়ন, তস্য পুত্র নরনারায়ণ রায় ভুরশুটে রাজত্ব করেন। নরনারায়নের রাজত্বকালের শেষে বা তার মৃত্যুর অব্যবহিত পরে বর্ধমান রাজ কীর্তিচন্দ্র ভুরশুট রাজ্য দখল করে নেন। ভুরশুট রাজ্যের রাজধানী রাজবলহাটে তিনটি গড় বা দুর্গ ছিল যদিও বর্তমানে তার অস্তিত্ব খুঁজে পাওয়া যায়না। ৫০০ বিঘা জমিকে দেবোত্তর সম্পত্তি হিসেবে দান করেছিলেন ভূরশুট রাজারা দেবী রাজবল্লভীর মন্দিরের সেবায়। এই দেবীর মন্দির বর্তমানে সংস্কার করা হয়েছে।

রাজবলহাট জায়গার নাম দেবী রাজবল্লভীর নামানুসারেই চিহ্নিত। এখানকার রাজবল্লভী কালীমন্দির একটি ঐতিহাসিক ও দর্শনীয় স্থান। এতদঞ্চলে দেবী দুর্গা, রাজবল্লভী নামে পূজিতা হন।

রাজবলহাটে একাধিক প্রাচীন টেরাকোটা মন্দির আছে যার মধ্যে আঠেরোশো শতকে তৈরী রাধাকান্ত, মতান্তরে রাধাগোবিন্দ মন্দির ও শ্রীধর দামোদর মন্দির অন্যতম। এখানে অমূল্য প্রত্নশালা নামে একটি সংগ্রহালয় আছে। কবি হেমচন্দ্র বন্দ্যোপাধ্যায়, বাঙলার তালমিছরি শিল্পের জনক দুলাল চন্দ্র ভড়ের বাড়িও রাজবলহাট।

তথ্যসূত্র

বহিঃসংযোগ

পশ্চিমবঙ্গের শহর
হুগলি জেলার শহর ও নগর
মোহাম্মদ আবদুল মান্নান (বীর বিক্রম)

মোহাম্মদ আবদুল মান্নান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
মো. আবদুল মান্নানের জন্ম ময়মনসিংহ জেলার সদর উপজেলার সুতিয়াখালী গ্রামে। তার বাবার নাম আফতাবউদ্দীন আহমেদ এবং মায়ের নাম রওশন আরা। তার স্ত্রীর নাম রেহেনা মান্নান। তার দুই ছেলে এবং এক মেয়ে।

কর্মজীবন 
পাকিস্তান সেনাবাহিনীতে চাকরি করতেন মো. আবদুল মান্নান। ১৯৭১ সালে কর্মরত ছিলেন দ্বিতীয় ইস্ট বেঙ্গলে রেজিমেন্টে। মুক্তিযুদ্ধ শুরু হলে তিনি যুদ্ধে যোগ দেন।  ভারতে পুনর্গঠিত হওয়ার পর তাকে নিয়মিত মুক্তিবাহিনীর প্রথম ইস্ট বেঙ্গল রেজিমেন্টের ‘সি’ কোম্পানির নেতৃত্ব দেওয়া হয়। কামালপুর যুদ্ধ ছাড়াও আরও কয়েক স্থানে তিনি প্রত্যক্ষ যুদ্ধে অংশ নেন।

মুক্তিযুদ্ধে ভূমিকা 
১৯৭১ সালের ২৮ জুলাই জামালপুর জেলার বকশীগঞ্জ উপজেলা অন্তর্গত কামালপুর বিওপিতে সিদ্ধান্ত অনুযায়ী সীমান্তসংলগ্ন পাকিস্তান সেনাবাহিনীর প্রতিরক্ষা ঘাঁটিতে সরাসরি আক্রমণ করা হবে। এ জন্য ঘাঁটির চারপাশ মুক্তিযোদ্ধাদের একটি দল ছদ্মবেশে দিনের বেলায় পর্যবেক্ষণ করলেন। রাতের অবস্থা দেখার জন্য সীমান্তের ওপারের মুক্তিবাহিনীর শিবির থেকে বেরিয়ে পড়লেন কয়েকজন মুক্তিযোদ্ধা। এ দলে ছিলেন মো. আবদুল মান্নান, সালাহউদ্দিন মমতাজ (বীর উত্তম), আবদুল হাই (বীর প্রতীক), সুবেদার হাশেম ও নায়েক সফি। রাতের অন্ধকারে তারা ঘাঁটির আশপাশ পর্যবেক্ষণ করেন। অন্ধকারে ভুল করে তারা চলে গেলেন পাকিস্তানি এক অবজারভেশন পোস্টের একদম কাছে। সেখানে ছিল দুই পাকিস্তানি সেনা। আবদুল মান্নানের দলনেতা ওই পাকিস্তানি সেনাকে কোনো কিছু বুঝে ওঠার আগেই জাপটে ধরে মাটিতে ফেলে দিলেন। আবদুল হাই সঙ্গে সঙ্গে পাকিস্তানি সেনাকে গুলি করে হত্যা করলেন। ঘটনার আকস্মিকতায় অপর পাকিস্তানি সেনা হতভম্ব। প্রতিরোধের সুযোগ না দিয়ে মুক্তিযোদ্ধারা তাকেও হত্যা করলেন। এরপর তারা দুই পাকিস্তানি সেনার মাথার ক্যাপ ও অস্ত্র নিয়ে ফিরে গেলেন নিজেদের শিবিরে।
৩১ জুলাই নিয়মিত মুক্তিবাহিনীর প্রথম ইস্ট বেঙ্গল রেজিমেন্ট কামালপুর বিওপির পাকিস্তানি ঘাঁটিতে আক্রমণ করে। ভোরে মুক্তিবাহিনী কামালপুর আক্রমণ করলে সেখানে ভয়াবহ যুদ্ধ হয়। মো. আবদুল মান্নান ‘সি’ কোম্পানির নেতৃত্ব দেন। এই কোম্পানি ফর্মি আপ প্লেস প্রোটেকশন ও গাইড হিসেবে কাজ করে। আক্রমণের জন্য পাকিস্তানি প্রতিরক্ষা অবস্থান থেকে ৬০০ গজ দূরে এফইউপি নির্ধারণ করা হয়। আগের দিন রাতে হঠাৎ মুষলধারে বৃষ্টি শুরু হওয়ায় আক্রমণকারী মুক্তিযোদ্ধাদের সেখানে পৌঁছাতে দেরি হয়ে যায়। বৃষ্টি ও ঘোর অন্ধকারে গাইডরা পথ হারিয়ে ফেলেন। এই অতিরিক্ত সময় যুদ্ধ পরিকল্পনায় না থাকায় যুদ্ধের জন্য প্রস্তুত হওয়ার আগেই তারা নিজেরাই নিজেদের প্রিএইচ আওয়ার বোমার শিকার হন। নিজেদের গোলা ও পাকিস্তানি গোলা—দুটোই তাদের ওপর এসে পড়তে থাকে। এতে সেখানে এক বিশৃঙ্খল অবস্থা সৃষ্টি হয়। এমন অবস্থায় মুক্তিযোদ্ধারা যাতে পশ্চাদপসরণ না করেন, সে জন্য মো. আবদুল মান্নান যথেষ্ট ভূমিকা পালন করেন। তার প্রচেষ্টা ও প্রেরণায় মুক্তিযোদ্ধাদের মনোবল বেড়ে যায়। এরপর মুক্তিযোদ্ধারা বিপুল বিক্রমে পাকিস্তানিদের ওপর ঝাঁপিয়ে পড়েন। শুরু হয়ে যায় রক্তক্ষয়ী যুদ্ধ। এই যুদ্ধে মুক্তিবাহিনীর সালাহউদ্দীন মমতাজসহ প্রায় ৪০ জন শহীদ এবং আবদুল মান্নান, হাফিজউদ্দীনসহ ৭০-৮০ জন আহত হন। আবদুল মান্নানের ঊরুতে গুলি লাগে। এতে তিনি গুরুতর আহত হন।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
জন্মের সাল অজানা
জীবিত ব্যক্তি
গোমতী এক্সপ্রেস

গোমতি এক্সপ্রেস (১২৪১৯/২০ নং লক্ষ্ণৌ নয়া দিল্লি গোমতি এক্সপ্রেস) হল ভারতীয় রেলওয়ের উত্তরাঞ্চলের রেলওয়ে জোনের একটি সুপারফাস্ট এক্সপ্রেস ট্রেন৷ ট্রেনটি ভারতের লক্ষ্ণৌ এন আর এবং নয়া দিল্লির মধ্যে চলাচল করে থাকে৷ ট্রেনটি লক্ষ্ণৌ এন আর হতে নয়া দিল্লি গমনের ক্ষেত্রে ১২৪১৯ নং ট্রেন হিসাবে এবং পুনরায় নয়া দিল্লি হতে লক্ষ্ণৌ ফেরার পথে ১২৪২০ নং ট্রেন হিসাবে পরিচালিত হয়৷ গোমতি সুপারফাস্ট এক্সপ্রেস ট্রেনটি দিল্লি এবং উত্তর প্রদেশের বিভিন্ন রাজ্যে এর সার্ভিস প্রদান করে থাকে৷ ট্রেনটির নামকরণ লক্ষ্ণৌর মধ্য দিয়ে বয়ে যাওয়া গোমতি নদীর নামানুসারে করা হয়েছে৷

কোচসমূহ
১২৪১৯/২০ লক্ষ্ণৌ টু নয়াদিল্লি গোমতি এক্সপ্রেস ট্রেন এ রয়েছে ১টি ফার্স্টক্লাস এসি কোচ, ২টি এসি চেয়ার কার, ১৫টি সেকেন্ড ক্লাস বগি, ৪টি সাধারণ আনরিজার্ভড এবং ২টি যাত্রী বহনের পাশাপাশি যাত্রী মালামাল বহনের বগি৷ ট্রেনটি কোনো প্যানট্রি কার বহন করে না৷

ভারতে চলাচলকারী অন্যান্য ট্রেন এর ক্ষেত্রে যেমন হয়ে থাকে, এক্ষেত্রেও ইন্ডিয়ান রেলওয়ের চাহিদা ও প্রয়োজন অনুসারে যে কোনও সময় কোচ সংযুক্তির ক্ষেত্রে পরিবর্তন বা পরিবর্ধন ঘটতে পারে৷

সার্ভিস
১২৪১৯ নং লক্ষ্ণৌ টু নয়াদিল্লি গোমতি এক্সপ্রেস ট্রেনটি ৮ ঘণ্টা  ৩৫ মিনিটে ৫১৩ কিলোমিটার(৫৯.৭৭ কিমি/ঘণ্টা) এবং ১২৪২০ নং নয়াদিল্লি টু লক্ষ্ণৌ গোমতি এক্সপ্রেস ট্রেনটি ৮ ঘণ্টা ৫৫ মিনিটে ৫১৩ কিলোমিটার(৫৭.৫৩কিমি/ঘণ্টা) পথ অতিক্রম করে থাকে৷

যেহেতু ট্রেনটির গড় গতি ৫৫ কিমি/ঘণ্টা(৩৪ মাইল/ঘণ্টা) এর উপরে, তাই ইন্ডিয়ান রেলওয়ের নিয়মানুসারে ট্রেনটিকে সুপারফার্স্ট শ্রেণির অন্তর্ভুক্ত করা হয়েছে৷

রুট
১২৪১৯/২০ লক্ষ্ণৌ টু নয়াদিল্লি গোমতি এক্সপ্রেস ট্রেন কানপুর সেন্ট্রাল, পানকি, ইটাওয়া, টান্ডলা জংশন, খুরজা জংশন, আলীগড় জংশন ও ঘাজিয়াবাদ জংশন হয়ে নয়াদিল্লি চলাচল করে৷

ব্যবহৃত ইঞ্জিন
যেহেতু পুরো লাইনটি বিদ্যুৎচালিত, তাই কানপুর হতে একটি ডাব্লিউএপি ৪ ইঞ্জিন দ্বারা ট্রেনটি চালিত হয়৷

চলাচল সময়
১২৪১৯ নং লক্ষ্ণৌ টু নয়াদিল্লি গোমতি এক্সপ্রেস ট্রেনটি প্রতিদিন ইন্ডিয়ান স্ট্যান্ডার্ড টাইম ০৬:০০ টায় লক্ষ্ণৌ এন আর ছেড়ে যায় এবং ঐ একই দিনে ইন্ডিয়ান স্ট্যান্ডার্ড টাইম ১৫:০৫[১] টায় নয়াদিল্লি পৌঁছে৷
অপরদিকে ১২৪২০ নং নয়াদিল্লি টু লক্ষ্ণৌ গোমতি এক্সপ্রেস ট্রেনটি প্রতিদিন ইন্ডিয়ান স্ট্যান্ডার্ড টাইম ১২:২৫ টায় নয়াদিল্লি ছেড়ে যায় এবং ঐ একই দিনে ইন্ডিয়ান স্ট্যান্ডার্ড টাইম ২১:২৫ টায় লক্ষ্ণৌ পৌঁছে৷

বহিঃসংযোগ

ভারতের নামযুক্ত যাত্রীবাহী ট্রেন
দিল্লির পরিবহন
দিল্লির রেল পরিবহন
ভারতের এক্সপ্রেস ট্রেন
শামীমা আক্তার লিজা

শামীমা আক্তার লিজা (জন্মঃ ১৯৮৯) হলেন একজন বাংলাদেশী দাবাড়ু ও মহিলা আন্তর্জাতিক মাস্টার। তিনি বাংলাদেশ মহিলা দাবা চ্যাম্পিয়নশিপে ২০০৫, ২০১০, ও ২০১৪ সালে চ্যাম্পিয়ন হন। এছাড়া তিনি প্রথম বাংলাদেশী মহিলা দাবাড়ু হিসেবে বিশ্ব মহিলা দাবা চ্যাম্পিয়নশিপে অংশগ্রহণ করেন।

কর্মজীবন
লিজা ২০০৫ ও ২০১০ সালে বাংলাদেশ মহিলা দাবা চ্যাম্পিয়নশিপে বিজয়ী হন। ২০১২ সালে তিনি বেগম লায়লা আলম ষষ্ঠ আন্তর্জাতিক রেটিং মহিলা দাবা প্রতিযোগিতায় চ্যাম্পিয়ন হন। শেষ রাউন্ডের খেলায় লিজা, ফিদে মাস্টার জাকিয়া সুলতানা এবং আন্তর্জাতিক মহিলা মাস্টার রানী হামিদ তিন জনেই ছয় পয়েন্ট পাওয়ার পর টাইব্রেকিং পদ্ধতির বুশলজ স্কোরে লিজা চ্যাম্পিয়ন ঘোষিত হন। তিনি ২০১৪ সালে বাংলাদেশ মহিলা দাবা চ্যাম্পিয়নশিপে বিজয়ী হন এবং বিশ্ব মহিলা দাবা চ্যাম্পিয়নশিপে কোয়ালিফাই করেন। একই বছর তিনি ফ্রান্সের কানে অনুষ্ঠিত ২৮তম কান শীতকালীন দাবা উৎসবে ৬৬তম হন।

২০১৫ সালে লিজা বিশ্ব মহিলা দাবা চ্যাম্পিয়নশিপে প্রথম বাংলাদেশী মহিলা দাবাড়ু হিসেবে অংশগ্রহণ করেন। কিন্তু প্রথম রাউন্ডেই লিথুয়ানিয়ার গ্র্যান্ড মাস্টার ভিক্তোরিয়া মিলিয়েতের কাছে হেরে প্রতিযোগিতা থেকে বাদ পড়েন। ২০১৭ সালের ফেব্রুয়ারি মাসে লিজা ইরানের তেহরানে অনুষ্ঠিত বিশ্ব মহিলা দাবা চ্যাম্পিয়নশিপে অংশগ্রহণ করেন। সেখানে তিনি ভারতের গ্র্যান্ড মাস্টার হারিকা দ্রোনাভালির বিপক্ষে প্রথম রাউন্ডে দুটি খেলায় ড্র করার পর প্লে-অফ ম্যাচে ০.৫-১.৫ পয়েন্টে হেরে যান। ফলে তিনি দ্বিতীয় রাউন্ডে উত্তীর্ণ হতে পারেন নি। একই বছর মে মাসে চীনের চেংডুতে অনুষ্ঠিত এশিয়ান কন্টিনেন্টাল দাবা চ্যাম্পিয়নশিপে স্বদেশি মহিলা ফিদে মাস্টার নাজরানা খান ইভাকে হারান।

ব্যক্তিগত জীবন
লিজা খোন্দকার মোহাম্মদ আলীর সাথে বিবাহ বন্ধনে আবদ্ধ হন। মোহাম্মদ আলী লিসবনে থাকেন।

তথ্যসূত্র

বহিঃসংযোগ
 
 

১৯৮৯-এ জন্ম
জীবিত ব্যক্তি
২১শ শতাব্দীর বাংলাদেশী দাবাড়ু
দাবা মহিলা আন্তর্জাতিক মাস্টার
২০০৬ এশিয়ান গেমসের দাবাড়ু
২০১০ এশিয়ান গেমসের দাবাড়ু
এশিয়ান গেমসে বাংলাদেশের প্রতিযোগী
বাংলাদেশী মহিলা দাবাড়ু
কাতরাজ-দেহু রোড বাইপাস

কাত্রজ-দেহু রোড বাইপাস (ওয়েস্টেরলি বাইপাস বা কেবল পুণে বাইপাস নামেও পরিচিত) হল একটি মহানগরীয় মহাসড়ক (মেট্রোপলিটান হাইওয়ে) যা ভারতের পুণে তে অবস্থিত। এটি পুণে শহরের বাইরের দিকের এলাকাগুলি যোগাযোগ করে। উত্তরে দেও রোডের থেকে দক্ষিণে কাত্রজ ৪০ কিলোমিটার  প্রসারিত। এটি সাধারণত ৬ লেন চওড়া (প্রতিটি দিকের ৩ লেন) এবং কিছু অংশে পৃথক পরিষেবা প্রদানকারী লেন রয়েছে।  উপরন্তু, এটি প্রায় এক ডজন (১২ টি) ফ্লাইওভার বিশিষ্ট। এটি জাতীড় সড়ক ৪৮-এর একটি অংশ এবং ২০০০-এর দশকের শুরুতে ভারতের জাতীয় হাইওয়ে কর্তৃপক্ষ কর্তৃক এই সড়কটিকে ২-লেন থেকে ৪-লেনের মহাসড়কে পরিনত করে।

হাইওয়েটি নির্মাণ করা হয় ১৯৮৯ সালে। শহরটিকে ট্রাফিক জ্যাম মুক্ত করার লক্ষ্যে এই সড়কটি নির্মাণ করা হয়। হাইওয়েতে হিঞ্জেবড়ী জংশন ট্রাফিক জ্যামের জন্য কুখ্যাত। এইভাবে কর্তৃপক্ষ মহাসড়কে প্রশস্ত করে বেশ কয়েকটি ওভার ব্রিজ নির্মাণ করে সড়কটিকে প্রায় হালকা ট্র্যাফিকের সড়কে পরিনত করে।
শহরের সবচেয়ে গুরুত্বপূর্ণ সফ্টওয়্যার পার্কগুলির মধ্যে একটি - হিঞ্জেবড়ী এই মহাসড়কের পাশে অবস্থিত। এছাড়াও ২০০৮ কমনওয়েলথ যুব গেমস অনুষ্ঠিত হয়েছিল শিব ছত্রপতি স্পোর্টস কমপ্লেক্স, বালেবড়ীতে যা এই রাস্তার পাশে অবস্থিত। শহরের সমস্ত পশ্চিমগামী সড়ক এই বাইপাসকে ছেদ করছে।

প্রস্থান সংযোগ 
নিম্নলিখিত প্রস্থানের তালিকাভুক্ত করা হল উত্তর থেকে দক্ষিণে:

 দেহু রোড / রাভেত
 চিনচয়াড / তাথায়াডে
 হিনজে আদি / য়াদাক
 ব্যানার / বালিয়াদি
 পাসান / সুস,
 কোথরুড (পাউদ রোড) / ভাবধান
 য়ারজি
 য়াদগাঁও / ধায়ারি
 কাতরাজ
 আমবেগাঁও

আরও দেখুন 
 পুনে চক্রপথ

তথ্যসূত্র 

পুনে
তোমাকে চাই (চলচ্চিত্র)

তোমাকে চাই  একটি ২০১৭ সালে রাজীব কুমার বিশ্বাস দ্বারা পরিচালিত ভারতীয় রোম্যান্স ধর্মী চলচ্চিত্র এবং শ্রী ভেঙ্কটেশ ফিল্মস -এর শ্রীকান্ত মহা এবং মহেন্দ্র সোনি নির্মিত ও সুরিন্দার ফিল্মস এর ব্যানারের অধীনস্থ। মুখ্য ভূমিকাতে চলচ্চিত্রটি বনি সেনগুপ্ত এবং কৌশানী মুখোপাধ্যায়  অভিনয় করেছেন। ১ ফেব্রুয়ারি ২০১৭ তারিখে মুক্তিপ্রাপ্ত এই ছবিটি
পুরস্কার প্রাপ্ত কন্নড় চলচ্চিত্র সাঞ্জু  ওয়েডস গীতা' -এর পুনঃ নির্মাণ।

গল্প
চলচ্চিত্রটির গল্প একটি অল্প বয়সী যুগলকেন্দ্রিক, জয় (বনি সেনগুপ্ত) এবং দিয়া (কৌশানী মুখোপাধ্যায়) মহাবিদ্যালয়ে একে অপরের প্রেমে পড়ে। জয় এবং দিয়া উভয়ই একে অপরকে প্রচণ্ড ভালোবাসে কিন্তু দিয়ার একটি আত্মীয় ছেলে দিয়াকে ছোটো বেলা থেকেই বিরক্ত করে এবং জয়কে তার ব্যাপারে বলে বলে যে তাকে বিয়ে করতে। জয় এবং দিয়ার বিয়েতে ঐ ছেলেটা এসে দিয়াকে বিরক্ত করা শুরু করলে জয় তাকে খুন করে জেলে যায়। দিয়া অন্তঃসত্ত্বা হয়ে পড়ে এবং সময়ের বিবর্তনে তার স্মৃতি ভুলে যায় এবং তার বাড়ি থেকে পালিয়ে যায়। যে জেলে জয়কে রাখা হয়েছিলো সেই জেলেও দিয়া পৌঁছে যায়। দিয়া ঐ জেলে মারা যায় এবং জয় জেল থেকে পালানোর সময় আগেই মারা যায়।

অভিনয়ে
বনি সেনগুপ্ত - জয় ঘোষ
কৌশানী মুখোপাধ্যায় - দিয়া সেন
সুপ্রিয় দত্ত - আইনজীবী অজয় সেন এবং দিয়ার আঙ্কেল
বিশ্বজিত চক্রবর্তী - দিয়ার পিতা
বিশ্বনাথ বসু - জয়ের আঙ্কেল

তথ্যসূত্র

বহিঃসংযোগ

বাংলা ভাষার চলচ্চিত্র
২০১৭-এর চলচ্চিত্র
রাজীব কুমার বিশ্বাস পরিচালিত চলচ্চিত্র
২০১০-এর দশকের বাংলা ভাষার চলচ্চিত্র
ইন্দ্রদীপ দাশগুপ্ত সুরারোপিত চলচ্চিত্র
বাংলা ভাষার ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
সিন্ধুদেশ

সিন্ধুদেশ হল একটি স্বাধীন দেশ গঠনের জন্য গঠিত একটি আন্দোলন। এটি বর্তমান পাকিস্তান থেকে স্বাধীন হতে চায়। এই আন্দোলন সিন্ধু অঞ্চলের উপর ভিত্তি করে সংঘটিত। সিন্ধি রাজনৈতিক নেতা জিএম সৈয়দ এই আন্দোলন শুরু করেছেন।

তথ্যসূত্র 

শিরোনামহীন উদ্ধৃতিসহ পাতা‎
ফাঁকা ইউআরএল থাকা উদ্ধৃতিসহ পাতা‎
পাকিস্তানের রাজনীতি
পাকিস্তানে বিচ্ছিন্নতাবাদ
প্রস্তাবিত রাষ্ট্র
সত্যরাজ

রঙ্গরাজ সুব্বাইয়াহ্‌   (জন্মঃ ৩রা অক্টোবর ১৯৫৪ সাল),  সত্যরাজ  নামেই বেশি জনপ্রিয়, হলেন একজন ভারতীয় চলচ্চিত্র অভিনেতা এবং মিডিয়া ব্যক্তিত্ব যাকে প্রধানত তামিল ছবিতে দেখা যায়। তিনি তার কর্মজীবন শুরু করেন খলনায়ক ভূমিকায় এবং পরে তিনি প্রধান চরিত্র করেন। তিনি এরি মধ্যে ২০০টিরও বেশি ছবি করেন যার মধ্যে রয়েছে তেলুগু, মালয়ালম, হিন্দি ও কর্ণাঠকের ছবিগুলো। তিনি প্রধান চরিত্র হিসেবে ভেদাম পুঢীথূ (১৯৮৭), নাদিগান (১৯৯০), আমাইধি পাদাই (১৯৯৪), এবং সরকারি উদ্যোগে তামিল ছবি প্যারীইয়ার (২০০৭) ছবিগুলোতে অভিনয় করে জনপ্রিয়তা পান। তার করা  আরো অনেক ছবির পার্শ্ববর্তী চরিত্রগুলো প্রশংসিত হয় যেমন নানবান (২০১২), রাজারাণী (২০১৩), এবং তার করা দুই অংশের মহাকাব্যিক ছবি বাহুবলীতে করিগলর কাট্টাপ্পা নামের চরিত্রও প্রশংসিত হয়। তিনি ভিল্লাধি ভিলেন (১৯৯৫) নামের একটি ছবি পরিচালনা করেন এবং তিনটি ভিন্ন ভিন্ন চরিত্রে অভিনয় করেছিলেন।

২০১১ সালে, স্টার বিজয়ে ছোট পরিসরে ছোট পর্দা টেলিভিশনে হোম সুইট হোম নামের একটি গেম শো উপস্থাপনা করেন। তিনি  পথিসও কুমারান জুয়েলারস সপ-এ ব্র্যান্ড মুখপাত্র হিসেবেও দায়িত্ব পালন করেন।

প্রাথমিক জীবন

কর্মজীবন

১৯৭৮ সাল–১৯৮৫ সাল

ব্যক্তিগত জীবন

চলচ্চিত্র তালিকা
 চেন্নাই এক্সপ্রেস
 বাহুবলী: দ্য বিগিনিং
 বাহুবলী ২: দ্য কনক্লুশন
 সিকান্দার

পুরস্কার এবং মনোনয়ন
বিজয়ী
 ১৯৮৭ সাল – ফিল্মফেয়ার সেরা অভিনেতা পুরস্কার (তামিল) ভেদাম পুধিথু ছবির জন্য।
 ১৯৯০ সাল – তামিল নাড়ু রাজ্য পুরস্কার - বিশেষ পুরস্কার নাদিগান ছবির জন্য।
 ১৯৯১ সাল – কালাইমামানি পুরস্কার পান তামিল নাড়ু সরকারের পক্ষ থেকে। 
 ১৯৯৫ সাল – Tamil Nadu State Film Honorary Award (M.G.R Award)
 ২০০৭ সাল – Tamil Nadu State Film Award Special Prize for Periyar
 ২০০৭ সাল – Periyar Award for his role in the film Periyar
 ২০০৭ সাল – Honorary Doctorate from Sathyabama University
 ২০০৭ সাল – Vijay Award for Best Actor for Onbadhu Roobai Nottu
 ২০১২ সাল – Vijay Award for Best Supporting Actor for Nanban
 ২০১৩ সাল – Filmfare Best Supporting Actor Award (Tamil) for Raja Rani
 ২০১৫ সাল – Vikatan Award Best Supporting Actor for Baahubali
 ২০১৫ সাল  – IIFA Utsavam Award Best Supporting Actor for Baahubali

তথ্যসূত্র

বহিঃসংযোগ
 

জীবিত ব্যক্তি
ভারতীয় চলচ্চিত্র অভিনেতা
তামিল চলচ্চিত্র অভিনেতা
হিন্দি চলচ্চিত্র অভিনেতা
কন্নড় চলচ্চিত্র অভিনেতা
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
১৯৫৪-এ জন্ম
ফিল্মফেয়ার পুরস্কার দক্ষিণ বিজয়ী
ভারতীয় নাস্তিক
তেলুগু চলচ্চিত্র অভিনেতা
কোয়েম্বাটুরের ব্যক্তি
তামিলনাড়ু রাজ্য চলচ্চিত্র পুরস্কার বিজয়ী
জসিডি–দুমকা–রামপুরহাট রেলপথ

জসিডি–দুমকা–রামপুরহাট রেলপথ ভারতের পূর্ব রেল অঞ্চলের আসানসোল রেল বিভাগ-এর অধীনে ভারতীয় রেলের একটি অংশ।  রেলপথটি পশ্চিমবঙ্গের বীরভূম জেলার রামপুরহাট শহরের সঙ্গে ঝাড়খণ্ড রাজ্যের সাঁওতাল পরগনা বিভাগের দেওঘরের জসিডি শহরের সংযোগ ঘটিয়েছে। এই রেলপথ ১,৬৭৬ মিমি  (৫ ফুট ৬ ইঞ্চি)  ব্রডগেজ ট্র্যাক দ্বারা নির্মিত হয়েছে। এই রেলপথ ঝাড়খণ্ডের সাংস্কৃতিক রাজধানী দেওঘরকে ঝাড়খণ্ডের উপরাজধানী দুমকার অংশের  সংযুক্ত করে।

ইতিহাস
১৮৫০ সালে প্রাকৃতিক সম্পদকে কাজে লাগানোর জন্য ব্রিটিশরা বঙ্গের সঙ্গে সাঁওতাল পরগনার সংযোগ স্থাপনের জন্য রেলপথটির প্রস্তাব করে। কিন্তু, ১৮৫৮ সালের সাঁওতাল বিদ্রোহের কারণে প্রকল্পটি বাস্তবায়িত হয় নি। স্বাধীনতার পর বহুবার রেলপথটির জন্য দাবি উত্থাপিত হয়েছিল। সাবেক প্রধানমন্ত্রী অটল বিহারী বাজপেয়ী রেলপথটির অনুমোদন করেন এবং ১৯৯৯ সালে ভিত্তিপ্রস্তর স্থাপন করেন।

প্রকল্পের অগ্রগতি 
১২ জুলাই ২০১১ সালে জসিডি  জংশন থেকে দুমকা রেল স্টেশন পর্যন্ত ৭৭ কিলোমিটার (৪৪ মাইল) রেলপথ চালু হয়।  রেলপথের দুমকা থেকে অম্বোজারা সিকরপাড়া (পূর্বে সিকরপাড়া নামে পরিচিত) অংশটি জুন ২০১৪ সালে চালু হয়। রামপুরহাট থেকে পিনগারিয়ার পর্যন্ত রেলপথ ২৫ নভেম্বর, ২০১২ তে চালু হয়েছিল। ২০১২ সালের শুরুতে অম্বোজারা সিকরপাড়া থেকে পিনগারিয়া রেল স্টেশন পর্যন্ত ১০ কিলোমিটা রেলপথ নির্মাণ শুরু হয় এবং ৪ জুন ২০১৫ সালে নির্মাণ শেষে সমগ্র রেলপথে রেল যাত্রা শুরু হয়, যখন একটি যাত্রী ট্রেন দুমিকা থেকে রামপুরহাট পর্যন্ত চালু হয়।

মানচিত্র

তথ্যসূত্র

বহিঃসংযোগ

 Ministry of Railways. (Official site)

ভারতের ৫ ফুট ৬ ইঞ্চি গেজের রেলপথ
পশ্চিমবঙ্গের রেল পরিবহন
বীরভূম জেলার পরিবহন
দেওঘরের পরিবহন
ঝাড়খণ্ডের রেল পরিবহন
আসানসোল রেলওয়ে বিভাগ
হাওড়া রেলওয়ে বিভাগ
দুমকা জেলা
মোংলা বন্দর কর্তৃপক্ষ

মোংলা বন্দর কর্তৃপক্ষ বাংলাদেশ সরকারের একটি স্বায়ত্তশাসিত সংস্থা যা বাগেরহাটের মংলায় অবস্থিত দেশের দ্বিতীয় প্রধান সামুদ্রিক বন্দর মোংলা বন্দর পরিচালনা ও ব্যবস্থাপনার দায়িত্বে নিয়োজিত। বাংলাদেশ সরকারের নৌ পরিবহন মন্ত্রণালয়ের অংশ হিসেবে একজন চেয়ারম্যান ও চার জন সদস্যের সমন্বয়ে গঠিত একটি বোর্ড বন্দর বন্দরের সার্বিক কার্যক্রম পরিচালনা করে। এর বর্তমান চেয়ারম্যান রিয়ার এডমিরাল শাহীন রহমান।

ইতিহাস 
মোংলা বন্দর চালনা নামে ১৯৫০ সালে প্রতিষ্ঠা লাভ করে এবং চালনা বন্দর কর্তৃপক্ষ নামে একটি সরকারি অধিদপ্তর হিসাবে যাত্রা শুরু করে এবং মে ১৯৭৭ সালে, চালনা বন্দর কর্তৃপক্ষ নামক একটি স্বশাসিত প্রতিষ্ঠান হিসেবে পরিচিতি লাভ করে এবং পুনঃরায় ১৯৮৭ সালের মার্চ মাসে এটি নাম পরিবর্তন করে মোংলা বন্দর কর্তৃপক্ষ হিসেবে যাত্রা শুরু করে।

তথ্যসূত্র

বহিঃসংযোগ

বাংলাদেশের সরকারি মালিকানাধীন কোম্পানি
বাংলাদেশের সরকারি সংস্থা
১৯৮৭-এ বাংলাদেশে প্রতিষ্ঠিত
খুলনা ভিত্তিক সংগঠন
সুন্দরবন ইউনিয়ন, মোংলা

সুন্দরবন ইউনিয়ন, মংলা বাংলাদেশের মংলা উপজেলার একটি ইউনিয়ন যা দাপ্তরিকভাবে ৫নং সুন্দরবন ইউনিয়ন, মংলা পরিষদ নামে পরিচিত।

আয়তন
সুন্দরবন ইউনিয়নের মোট আয়তন ৩৫.৫৫ (বর্গ কিঃ মিঃ)।

পরিসংখ্যান

গ্রামসমূহ
 বাঁশতলা
 বৈদ্যমারী
 পাখীমারা
 উ :বাঁশতলা
 দিয়ারখন্ড
 কাটাখালী
 হোগলাবুনিয়া
 গোড়াবুড়বুড়িয়া
 দিগরাজ
 বুড়বুড়িয়া
 ঢালীরখন্ড
 দামেরখন্ড
 দোয়ারীযারা
 তেঘরিয়া
 আগা মাদুরপাল্টা
  মাদুরপাল্টা
 উ:বাজিকরের খন্ড
 বাজিকরের খন্ড
 কচুবুনিয়া
 বরইতলা
 হোগলাবুনিয়া।
 কাটাখালি

তথ্যসূত্র

মোংলা উপজেলার ইউনিয়ন
বাগেরহাট জেলার ইউনিয়ন
খুলনা বিভাগের ইউনিয়ন
হায়াত রিজেন্সি-গুরগাঁও

হায়াত রিজেন্সি গুরগাঁও ৮ নং দিল্লি-জয়পুর ন্যাশনাল হাইওয়ের পাশে অবস্থিত একটি অন্যতম বৃহৎ পাঁচ তারকা হোটেল৷

হায়াত রিজেন্সি হোটেলের ইতিহাস
হায়াত হোটেল কর্পোরেশনের মূল মালিক ছিলেন হায়াত ভন ডেন এবং জ্যাক ডায়ার ক্রাউচ৷ পরবর্তীতে ভন ডেন তার শেয়ারের অংশ জেই প্রিজটকার এর নিকট বিক্রি করে দেন এবং প্রিজটকার ব্যবসাটি সফলভাবে পরিচালনা করা শুরু করেন৷ হায়াত রিজেন্সি বিভিন্ন ধরনের হোটেল এবং রিসোর্ট পরিচালনা করে থাকে৷ এ হোটেল ও রিসোর্টগুলো মাঝারি ও বড় আকৃতির, যা অবসর কাটানো কিংবা ব্যবসায়িক কারণে অবস্থানকারী লোকেদের জন্য অত্যন্ত আরামপ্রদ হিসাবে বিবেচিত৷

সন্মাননা ও স্বীকৃতি
 রিজেন্সিটি ২০১৬ সালের এগজিবিশনে গুণগত মান, নতুনত্ত্ব আইডিয়া এবং আতিথেয়তার স্বীকৃতস্বরূপ উত্তর ভারতের বেস্ট মাইস পুরস্কার লাভ করে৷
 ২০১৫ সালে হায়াত রিজেন্সি উত্তর ভারতের সেরা কনভেনশন হোটেল হিসাবে স্বীকৃতি ও সন্মাননা লাভ করে৷
 গ্লোবাল ইন্ডিয়ান ওয়েডিং অ্যাওয়ার্ডস এ ২০১৫ সালে হোটেলটি উত্তর ভারতের বেস্ট ওয়েডিং হোটেল এর স্বীকৃতি লাভ করে৷
 হোটেলের “কিচেন ডিস্ট্রিক্ট” দক্ষিণ ভারতের সেরা রেস্টুরেন্ট হিসাবে ২০১৬ সালে “দ্যা টাইমস ফুড এন্ড নাইটলাইফ অ্যাওয়ার্ড” লাভ করে৷

উল্লেখ

গুড়গাঁও
সামাজিক ও রাজনৈতিক দার্শনিকগণের তালিকা

নিচে সামাজিক ও রাজনৈতিক দার্শনিকগণের তালিকা দেওয়া হল:

অ
 জন অস্টিন (দার্শনিক)

আ
 টমাস আকুইনাস
 মৌলানা আবুল কালাম আজাদ
 মুহাম্মাদ আসাদ

ই
 মুহাম্মাদ ইকবাল

উ
 উমর ইবনুল খাত্তাব
 জনাথন উলফ

এ
 এরিস্টটল

ও
 ডানা ওয়ার্ড
 কর্নেল ওয়েস্ট

ক
 কনফুসিয়াস
 ইমানুয়েল কান্ট
 ডানকান কেনেডি
 জ্যানেট কোলম্যান
 শুন কোয়াং

গ
 এমা গোল্ডম্যান

চ
 চাণক্য

জ
 হাওয়ার্ড জিন
 উইলিয়াম জেমস

ড
 ভিল্‌হেল্ম ডিল্‌থে

ন
 জওহরলাল নেহ্‌রু

প
 কার্ল পপার
 ইসাবেল পেটারসন
 প্লেটো

ফ
 এরিক ফগলিন
 উইলিয়াম ফন্টেইন
 হান ফেই

ব
 জঁ বদিন
 ওয়ারেন বাফেট
 উইলিয়াম বেঞ্জামিন
 জেরেমী বেন্থাম

ভ
 ভলতেয়ার

ম
 কার্ল মার্ক্স
 ইনায়েতউল্লাহ খান মাশরিকি
 লুট্‌ভিশ্‌ ফন মিজস
 জন স্টুয়ার্ট মিল
 ডেভিড মিলার
 জন উইলিয়াম মিলার
 আডাম হেইনরিখ মুলার
 মুহাম্মাদ
 মেনশিয়স

র
 বারট্রান্ড রাসেল
 লিওনার্ড রিড
 জঁ-জাক রুসো

ল
 জন লক
 গটফ্রিড লাইবনিৎস
 ব্রুস লি

স
 সান ইয়াত-সেন
 টারা এ. স্মিথ

হ
 টমাস হবস
 স্পেন্সার হিথ

বহিঃসংযোগ

দার্শনিকগণের তালিকা
রাজনৈতিক দার্শনিক
সামাজিক দার্শনিক
সমাজবিজ্ঞানী
বাংলা ট্রিবিউন

বাংলা ট্রিবিউন বাংলাদেশের একটি বেসরকারি অনলাইন সংবাদ মাধ্যম। এ সংবাদ মাধ্যমটি ২০১৪ সালের ১৩ মে যাত্রা শুরু করে। অনলাইন ভিত্তিক এ সংবাদ মাধ্যমটির সম্পাদক জুলফিকার রাসেল।

বিস্তারিত
কম কথায় সব কথা স্লোগান নিয়ে ২০১৪ সালের ১৩ মে শুরু হওয়া এই অনলাইনটি জাতীয়, দেশ, রাজনীতি, বিদেশ, বিজনেস, বিনোদন, খেলা, লাইফস্টাইল, টেকনোলজি, স্বাস্থ্য সাহিত্যসহ আরও অনেক ক্যাটাগরিতে সংবাদ পরিবেশন করে থাকে। পত্রিকাটির প্রধান কার্যালয়ের ঠিকানা এফ আর টাওয়ার, ৮/সি পান্থপথ, শুক্রাবাদ, ঢাকা-১২০৭। এছাড়াও চট্টগ্রামে পত্রিকাটির একটি ব্যুরো অফিস রয়েছে।

বিভাগসমূহ 
 জাতীয়
 দেশ
 রাজনীতি
 এক্সক্লুসিভ
 বিদেশ
 কলাম
 বিজনেস
 বিনোদন
 খেলা
 টেক
 লাইফ
 সাহিত্য

অন্যান্য কার্যক্রম
আলোচিত ইস্যু নিয়ে বাংলা ট্রিবিউন নিয়মিত বৈঠকির আয়োজন করে। এ বৈঠকি আয়োজন সরাসরি ইতিপূর্বে দেশের বেসরকারি টেলিভিশন চ্যানেল একাত্তর টেলিভিশন প্রচারিত হতো। বর্তমানে এটি আরেকটি বেসরকারি টেলিভিশন চ্যানেল এটিএন নিউজ প্রচারিত হয়। পাশাপাশি গুরুত্বপূর্ণ বিভিন্ন বিষয়ে অনুষ্ঠিত এ বৈঠকি বাংলা ট্রিবিউনের অফিসিয়াল ফেসবুক পেজ থেকেও সরাসরি সম্প্রচারিত হয়। এছাড়াও প্রতি ঈদে বাংলা ট্রিবিউন সাহিত্য পাতায় বাংলা ট্রিবিউন অনলাইন ঈদ সংখ্যা প্রকাশ পায়।

গবেষণা কার্যক্রম
নিয়মিত খবর প্রচারের পাশাপাশি গুরুত্বপূর্ণ সামাজিক ও রাজনৈতিক বিষয়ে নিয়মিত জরিপ পরিচালনা করে বাংলা ট্রিবিউন। এসব জরিপ নিয়ে দেশীয় ও আন্তর্জাতিক মিডিয়ায় আলোচনা ও পর্যালোচনা হয়ে থাকে।

সরাসরি প্রোগ্রাম
সংবাদ প্রকাশের পাশাপাশি ফেসবুক লাইভের মাধ্যমে বাংলা ট্রিবিউন সেলিব্রেটি শো, ইনফো শো, লাইফস্টাইল শোসহ আরও অনেক রকমের ফেসবুক লাইভ শো প্রচার করে। এসব আয়োজন সরাসরি বাংলা ট্রিবিউনের অফিসিয়াল ফেসবুক পাতা থেকে সম্প্রচারিত হয়।

প্রতিবেদনের স্বীকৃতি
মাদকবিরোধী প্রতিবেদনের জন্য বাংলা ট্রিবিউনের প্রতিবেদকরা একাধিক স্বীকৃতি পেয়েছেন। ২০১৭ সালে ‘প্রজ্ঞা তামাক নিয়ন্ত্রণ সাংবাদিকতা পুরস্কার’ পান শফিকুল ইসলাম। এর আগে ২০১৫ সালে মাদকবিরোধী প্রতিবেদনের জন্য প্রথম আলো মাদকবিরোধী সেরা প্রতিবেদনের পুরস্কার পান উদিসা ইসলাম। ২০২১ সালে, সাজ্জাদ হোসেন বাংলা ট্রিবিউনে প্রকাশিত ছবির জন্য প্রথম অনলাইন ফটোসাংবাদিক হিসেবে বাংলাদেশ প্রেস কাউন্সিল পুরস্কার পান। তার ছবিতে করোনাকালীন সময়ে বিভিন্ন সাহসিকতার চিত্র ফুটে উঠে ।

সহযোগী  
 ঢাকা ট্রিবিউন

আরও দেখুন 
 বাংলাদেশের সংবাদপত্রের তালিকা
 বাংলাদেশ সংবাদ সংস্থা
 ইউনাইটেড নিউজ অব বাংলাদেশ

তথ্যসূত্র

বহিঃসংযোগ 
 বাংলা ট্রিবিউন 

বাংলাদেশী অনলাইন সংবাদ মাধ্যম
২০১৪-এ বাংলাদেশে প্রতিষ্ঠিত
ঢাকা ট্রিবিউন

ঢাকা ট্রিবিউন (ইংরেজি: Dhaka Tribune) বাংলাদেশের একটি দৈনিক । এ সংবাদ মাধ্যমটি ২০১৩ সালের ১৯ এপ্রিল যাত্রা শুরু করে। এর সম্পাদক জাফর সোবহান এবং প্রকাশক কাজী আনিস আহমেদ। সংবাদপত্রটি ছাপানো ও অনলাইন দু মাধ্যমেই প্রকাশিত হয়।

বিভাগসমূহ 
 জাতীয়
 দেশ
 রাজনীতি
 এক্সক্লুসিভ
 বিদেশ
 কলাম
 বিজনেস
 বিনোদন
 খেলা
 টেক
 লাইফ
 সাহিত্য

সহযোগী
 বাংলা ট্রিবিউন

আরও দেখুন 
 বাংলাদেশের সংবাদপত্রের তালিকা

তথ্যসূত্র

বহিঃসংযোগ 
 ঢাকা ট্রিবিউন

২০১৩-এ প্রতিষ্ঠিত
বাংলাদেশের ইংরেজি ভাষার সংবাদপত্র
ঢাকার সংবাদপত্র
বাংলা ভাষার সংবাদপত্র
বাংলাদেশে প্রকাশিত দৈনিক সংবাদপত্র
হালদিয়া ইন্টারন্যাশনাল স্পোর্টস সিটি

হলদিয়া আন্তর্জাতিক স্পোর্টস শহর পশ্চিমবঙ্গের হলদিয়া শহরের একটি   ক্রীড়া শহর। এটি ভারতের প্রথম পরিকল্পিত শহর  হবে যা  খেলাধুলার লক্ষ্যযুক্ত। হলদিয়া ইন্টারন্যাশনাল স্পোর্টস সিটি দুবাই স্পোর্টস সিটি এর প্রতিরূপ তৈরি করা হবে। এটি ৩ বছরের মধ্যে সম্পন্ন হবে বলে আশা করা হচ্ছে।

হলদিয়া আন্তর্জাতিক ক্রীড়া সিটিতে গঠিত হবে ৪০০০০ আসন বিশিষ্ট ক্রিকেট স্টেডিয়ামের ৪০,০০০ জন মানুষ থাকবে, এবং অভ্যন্তরীণ স্টেডিয়ামটি হবে ৫,০০০ আসন বিশিষ্ট। এই ক্রীড়া শহরের শপিং মলের এবং মাল্টিপ্লেক্সের  পাশাপাশি  আজকের আধুনিক জীবনযাত্রার জন্য প্রয়োজনীয়  ব্যবস্থাও থাকবে।

তথ্যসূত্র

হলদিয়া
পশ্চিমবঙ্গের ক্রিকেট মাঠ
আর এন সাহা হাউজ

আর এন সাহা হাউজ বাংলাদেশের একটি প্রত্নতাত্ত্বিক স্থাপনা। এটি ইছামতি নদীর পাশে অবস্থিত।

ইতিহাস 
নবকুমার সাহা মুর্শিদাবাদ থেকে এসে ১৮২৫ সালের মাঝামাঝি হতে ১৮৫০ সাল পর্যন্ত এই ভবনটি নির্মাণ করেন। রাধা নাথ সাহার নামে এই ভবনটির নামকরণ করা হয়।

বিবরণ 
চারিদিকে কক্ষ ঘেরা এই বাড়ির অংশে ছিল অতিথিশালা, অন্দর মহল, মন্দির, রয়েছে সুন্দর দোতলা বাড়ি মাঝে ছোট একটি খোলা জায়গা। চমৎকার স্থাপত্যশৈলী সমৃদ্ধ এই স্থানটি ভ্রমণের জন্য অত্যন্ত গুরুত্বপূর্ণ পর্যটন স্পট হিসেবে আখ্যায়িত।

বর্তমান অবস্থা 
ইট থেকে চুন সুরকি খসে ধ্বংসের প্রহর গুণলেও এখনও স্বগর্বে বাড়িটি তার জৌলুস জানান দিচ্ছে, আর এন সাহা হাউস বর্তমানে মেরামতধীন।

তথ্যসূত্র 

ঢাকা জেলার প্রত্নতাত্ত্বিক স্থাপনা
ঢাকা জেলার দর্শনীয় স্থান
ওয়াশিল চৌধুরীপাড়া মসজিদ

ওয়াশিল চৌধুরীপাড়া মসজিদ বাংলাদেশের চট্টগ্রামের একটি প্রাচীন স্থাপনা।

ইতিহাস 
১৭৯৫ সালে জমিদার আসগার আলী চৌধুরী এই মসজিদটি প্রতিষ্ঠা করেন।

আরও দেখুন 
  বাংলাদেশের মসজিদের তালিকা
  চট্টগ্রাম বিভাগের মসজিদের তালিকা

তথ্যসূত্র 

চট্টগ্রাম জেলার প্রত্নতাত্ত্বিক স্থাপনা
চট্টগ্রাম জেলার মসজিদ